**

***’Smart Bordeaux’ guide 17. december 2010***

*Brancheorganisationen for Bordeauxvine, CIVB, lancerer en ny applikation til mobiltelefoner: ’Smart Bordeaux’. Dette er et gratis softwareprogram, der tilbyder et bredt udbud af informationer om Bordeauxvine.*

Hvordan virker det?

Allerførst skal du downloade den gratis applikation ’Smart Bordeaux’ fra Apple Store. For at bruge applikationen har du to valgmuligheder:

**UDBYDES FRA DEN 20. DEC!**

* Affotografér vinmærket, stregkoden eller 2D koden
* Foretag en søgning ved at indtaste navnet på vinslottet

Brug ’Smart Bordeaux’, og få alt at vide om Bordeauxvine

Appellation, klassifikation, prisoverrækkelser (medaljer og point i anmeldelser), vinens baggrund og vinslottets historie, jordforholdenes karakteristika, druesorter, økologiske metoder (hvis dette er tilfældet), modnings-processen, enkle smagenoter, gode råd til at matche mad og vin, vinslottets hjemmeside, kontaktinformationer, fotos, videoer. Denne information er yderligere suppleret med praktiske detaljer såsom: besøgstider, receptioner på vinslottet, hvilke sprog der tales, Bed & Breakfast faciliteter, møderum etc. For dem der gerne vil vide mere, tilbydes endvidere mere generel information om vinregionen, dens historie, Bordeauxvine, appellationerne, vinsmagning, etc.



Nogle af de fordele som applikationen tilbyder

* Giver forbrugeren mulighed for at finde information når som helst, hvor som helst: På restauranten, i butikken, derhjemme, med mobiltelefonen, en iPad eller en computer blot ved at gå til hjemmesiden [www.smart-bordeaux.com](http://www.smart-bordeaux.com) , indtaste navnet på vinslottet, mærket, navnet på ejeren eller vinmageren
* Gør Bordeauxvine mere tilgængelige
* Bekæmper kopivarer på længere sigt ved at tilbyde opfølgning og verificering af vinene. F.eks. ved at informere forbrugeren om ’falske Bordeauxvine’ med vildledende mærkning

Planlagt udvikling for ’Smart Bordeaux’

Denne første version kan downloades til en iPhone. Informationen er oversat til 13 forskellige sprog: Fransk, engelsk, tysk, kinesisk, hollandsk, spansk, koreansk, dansk, russisk, hindi, japansk og portugisisk. Fra begyndelsen af 2011 vil brugere af

* Blackberry, Android og Windows- mobiler kunne downloade denne applikation
* Stemmegenkendelse vil også være mulig. Når brugeren har downloadet og åbnet applikationen, skal brugeren blot sige navnet på vinslottet eller vinmærket klart og tydeligt

**For yderligere information, kontakt venligst:**

Susanne Lund Seureau, Hill & Knowlton, tlf.: 33 13 14 33, e-mail: susanne.seureau@hillandknowlton.com

**Ønskes yderligere information om CIVB, kontakt venligst:**

Marie Estève, Presse Internationale, Conseil Interprofessionnel du Vin de Bordeau e-mail: Marie.esteve@vins-bordeaux.fr tlf : +33 (0)5 56 00 43 42/ Mobil +33 (0)6 72 14 24 31. Se mere på www.bordeauxpresse.com